ब्रह्मा जी दे पुत्तर स्वायंभुव मनु ते उंदी रानी शतरूपा दे दौं जागत हे प्रियव्रत ते उत्तरानपाद ते त्रै कुड़ियां हियां जिंदे नां हे आकूति, प्रसूति। इंदे चा देवहूति दा ब्याह् कर्दम प्रजापति कन्नै होआ। कर्दम ऋषि होर बड़े तपस्वी हे ते सृष्टि दे निर्माण आस्तै ओ बड़ी साधना करा दे हे। उंदी इस साधना च सैह्योग देने करी ते तपस्या दे दिनें ऋषि जी दी दिनरात सेवा करने करी ओ देवहूति उप्पर बड़े प्रसन्न होए ते उनें आखेया ‘देवहूति अऊं’ तेरी सेवा कन्ने बड़ा प्रसन्न होआं, तूं कोई बर मंग’। देवहूति नै बर मंगेआ ‘जे महाराज मेरे उप्पर खुश न तां मिकी ए वर देन जे अऊं तुंदे आला लेखा तेजस्वी बालकै दी माता बनां"